open-index/open-wikipedia-markdown huggingface dataset:
Bergera koeficients

**Bergera koeficients** (saukts arī par **Zonnenborna—Bergera koeficientu**) ir paņēmiens (metode) sacensībās ieņemtās vietas noteikšanai tiem dalībniekiem, kas ieguvuši vienādu punktu skaitu. Sākotnēji šis paņēmiens tika izstrādāts apļa sistēmas (katrs spēlē katru) šaha turnīriem. Vēlāk šo metodi sāka lietot citās sacensībās, piemēram, dambretē, novusā, go.

## Bergera koeficienta aprēķināšana
Turnīra konkrēta dalībnieka Bergera koeficientu aprēķina saskaitot visu to pretinieku punktus, kurus šis dalībnieks uzvarējis, ar pusi no to pretinieku punktiem ar kuriem spēlējis neizšķirti. Ideja uz kuru bāzējas koeficients ir: no diviem turnīra dalībniekiem, kuriem ir vienāds punktu skaits, labāks ir tas spēlētājs, kurš uzvarēja spēcīgākos pretiniekus, tas ir tos, kas ieguva vairāk punktu. Un tieši tāpēc, ja turnīrā tiek izmantota Bergera sistēma, tad augstāk būs spēlētājs, kam ir augstāks Bergera koeficients.

Bergera koeficients tika radīts priekš apļa sistēmas turnīriem, kur jāspēlē katram ar katru, bet, ja nepieciešams, to var izmantot arī citās sacensību sistēmās, kurās spēlētāji izspēlējuši vienādu partiju skaitu. To var izmantot arī Šveices sistēmā, kaut gan tradicionāli tajā izmanto Buhgolca koeficientu.

## Vēsture
Pirmais šo metodi iegūto vietu aprēķināšanai piedāvāja čehu šahists Oskars Gelbfūss 1873. gada augustā. Praksē pirmie šo metodi lietoja Viljams Zonneborns (1843—1906) un Johans Bergers 1882. gada Liverpūles turnīrā. Bet sākot ar 1886. gadu vietu noteikšanu pēc Bergera koeficienta lietoja jau regulāri.

## Atsauces

## Ārējās saites
*
110/220

**"110/220"** ir 1997. gadā izdota Latvijas dokumentālā filma. Filmas režisors ir Juris Poškus.

## Sižets
Filmā tiek apskatītas divas lielpilsētas Losandželosa un Maskava, kā arī to blīvi apdzīvotie rajoni.

## Atsauces
Nāves eņģeļi

**"Nāves eņģeļi"** ir 1998. gadā izdota Latvijas dokumentālā īsfilma. Filmas režisors ir Juris Poškus.

## Sižets
Filmā tiek apskatītas ikdienas situācijas, kā arī lokomotīves vadītāju stāsti par dzelzceļnieku vidi, māņticību, sapņiem un tieksmēm. 

## Atsauces
Korija Vrēkena

**Marija Kornēlija Vrēkena** (; dzimusi kā **Marija Kornēlija Bauvmane** ()  Enkheizenē, arī **Korija Vrēkena-Bauvmane** (), mirusi ) bija Nīderlandes starptautiskā lielmeistare šahā (1987). Pieckārtējā Nīderlandes sieviešu šaha čempionāta uzvarētāja (1960, 1962, 1964, 1966, 1970).

## Biogrāfija
1960. un 1970. gados bijusi viena no vadošajām Nīderlandes šahistēm. Piecas reizes bijusi labākā Nīderlandes sieviešu šaha čempionātos: 1960., 1962., 1964., 1966. un 1970. gadā. Daudzu starptautisko šaha turnīru dalībniece. Labākos rezultātus sasniegusi 1962. gadā, kad uzvarējusi Emenā (Nīderlande), un 1968. gadā, kad dalījusi 1.-3. vietu Beverveikā (Nīderlande). 1980. gadā Bīlē uzvarējusi Pasaules šaha čempiones nosaukuma izcīņas cikla zonas turnīrā.

Divas reizes piedalījusies Pasaules šaha čempiones nosaukuma izcīņas cikla starpzonu turnīros:
* 1971. gadā Ohridā dalījusi 14.-15. vietu ar Monu Meju Karfu (uzvarējusi Nana Aleksandrija);
* 1976. gadā Rozendālā ieņēmusi 10. vietu (uzvarējušas Jeļena Ahmilovska un Alla Kušnira).

Septiņas reizes pārstāvējusi Nīderlandi sieviešu šaha olimpiādēs (1963, 1966, 1974, 1976, 1978, 1980, 1982).

Par panākumiem turnīros FIDE 1968. gadā viņai piešķīra starptautiskās meistares (WIM), bet 1987. gadā - starptautiskās lielmeistares (WGM) goda nosaukumu.

Mirusi 96 gadu vecumā.

## Atsauces

## Ārējās saites
Zirneklītis Itsijs Bitsijs

**"Zirneklītis Itsijs Bitsijs"** () ir 1992. gada ASV animācijas īsfilma, kuras režisors ir Metjū O'Kalagans. Galvenās lomas ierunājuši Džims Kerijs, Frenks Velkers, Tora Birča un Andrea Mārtina. Filmas pirmizrāde notika .

## Ārējās saites
Rozā kadiljaks

**"Rozā kadiljaks"** () ir 1989. gada ASV asa sižeta kinokomēdija, kuras režisors ir Badijs van Horns. Galvenās lomas atveido Klints Īstvuds un Bernadete Pītersa. Filmas pirmizrāde notika .

Filmā noziedznieku mednieks un supremacistu grupa dzenas pakaļ nevainīgai sievietei, kura cenšas no visiem aizbēgt sava vīra rozā kadiljakā.

## Atsauces

## Ārējās saites
Zemes meitenes ir viegli pieejamas

**"Zemes meitenes ir viegli pieejamas"** () ir 1988. gada ASV kinokomēdija, kuras režisors ir Džuliens Templs. Galvenās lomas atveido Džims Kerijs, Džīna Deivisa, Deimons Vejenss, Džefs Goldblūms un Džūlija Brauna. Filmas pirmizrāde notika  Toronto kinofestivālā.

Dienvidkalifornijas meitene Valērija Geila sadraudzējas ar trim pūkainiem citplanētiešiem, kuru kosmosa kuģis nolaižas tieši Valērijas peldbaseinā.

## Atsauces

## Ārējās saites
Naka

**Naka** () ir pilsēta Zviedrijā, Stokholmas lēnē. 2015. gadā pilsētā dzīvoja 97 986 iedzīvotāji.

## Ārējās saites

*
* Mājaslapa
Dzīve Meipldraivā

**"Dzīve Mapl Draivā"** () ir 1992. gada ASV drāmas filma, kuras režisors ir Kens Olins. Galvenās lomas atveido Džims Kerijs, Džeimss Sikings, Viljams Maknamara, Deivids Bairons, Lorija Lolina, Bibi Beša un Džeina Brūka. Filmas pirmizrāde notika .

Filmā tiek parādīta Kārteru ģimene: Fils, Liza un viņu trīs pieaugušie bērni Kārena, Tims un Mets.

## Atsauces

## Ārējās saites
Ružica Milosavļeviča

**Ružica Milosavļeviča** (; dzimusi kā **Ružica Jovanoviča** ()  Belgradā) ir Serbijas starptautiskā meistare šahā (1971). Dienvidslāvijas sieviešu šaha čempionāta uzvarētāja (1969).

## Biogrāfija
No 1960. gadu beigām līdz 1970. gadu sākumam bijusi viena no vadošajām Dienvidslāvijas šahistēm. 1969. gadā uzvarējusi Dienvidslāvijas sieviešu šaha čempionātā. Piedalījusies 1971. gada starpzonu turnīrā Ohridā, kurā dalījusi 11.-12. vietu ar Taņu Belamariču (uzvarējusi Nana Aleksandrija). 1971. gadā FIDE viņai piešķīra starptautiskās meistares (WIM) nosaukumu.

## Atsauces

## Ārējās saites
Taņa Belamariča

**Taņa Belamariča** (; dzimusi ) ir Horvātijas starptautiskā meistare šahā (1967).

## Biogrāfija
No 1970. gadu sākuma līdz 1990. gadu sākumam bijusi viena no vadošajām Horvātijas šahistēm. 1967. gadā FIDE viņai piešķīra starptautiskās meistares (WIM) nosaukumu. Piedalījusies 1971. gada starpzonu turnīrā Ohridā, kurā dalījusi 11.-12. vietu ar Ružicu Jovanoviču (uzvarējusi Nana Aleksandrija). 

Pēc Horvātijas neatkarības pasludināšanas divas reizes pārstāvējusi Horvātiju sieviešu šaha olimpiādēs (1992, 1994). 1992. gadā Debrecenā Horvātijas izlases sastāvā piedalījusies 1. Eiropas komandu šaha čempionātā sievietēm.

## Atsauces

## Ārējās saites
Jānis (mitoloģija)

[220px|thumb|right|[Ansis Cīrulis|Anša Cīruļa 1931. gada Rīgas pils sūtņu akreditēšanas griestu glezna „Jānis”]]
**Jānis** latviešu mitoloģijā ir dabas gadskārtējās atdzimšanas un auglības dievība, kas cieši saistīta ar ūdeni un uguni.

## Cilme
Par Jāņa cilmi ir vairākas teorijas, bet nozīmīgākās no tām ir trīs. Latviešu folklorists Kārlis Straubergs Jāni uzskata par pirmskristietības dievību, kuras kults nav saistīts ar kristīgo baznīcu. Viņaprāt, Jānis ir dabas auglības personificējums un vienlaikus arī tās sargs un veicinātājs, kam varētu būt līdzīga cilme kā seno romiešu dievam Jānam. Viņam piekrita ASV latviešu filoloģe E. Lauberte, kas atsaucās uz itāļu zinātnieci R. Petaconi, kas Jāņa vārda cilmi saistīja ar sanskrita darbības vārda sakni *yāna-h*, kas nozīmē nepārtrauktu kustību ceļu, un pamatojumam minēja dainu „Jānis jāja visu gadu, nu atjāja šovakar.”

Zviedrijas latviešu mitologs Haralds Biezais Jāni vienādoja ar Sauli, bet Jāņu nosaukumu uzskatīja par vēlāku uzslāņojumu pirmskristietības vasaras saulgriežu svētkiem, kuru nosaukums nav saglabājies. Viņaprāt, Jāņa vārds ar Rietumeiropas kristietības tradīcijām no Jāņa Kristītāja latviešu mitoloģijā varētu būt ienācis pēc 13. gadsimta. Savukārt latviešu astronoms Jānis Klētnieks uzskatīja, ka Jānis ir personificēts Sīriuss, kas mēdz būt visspožākais tieši ap vasaras saulgriežiem, kad dabā novērojams straujš auglības pieaugums.

## Atsauces
Spriedze

**"Spriedze"** () ir 1991. gada ASV kinokomēdija, kuras režisors un viens no producentiem ir Rodžers Nigards. Galvenās lomas atveido Džims Kerijs, Stīvs Ēdenkerks, Tomass F. Vilsons, Denīze Krosbija, Freds Vilards un Dženijs Leins.

Filmas galvenais varonis ir bērnu grāmatu autors Teins Farovs, kurš reti pamet savu māju, ēd tikai brokastu pārslas, kā arī visu sev apkārt redz kā kaitinošu.

## Ārējās saites
Sergejs Andronovs

**Sergejs Andronovs** () ir Krievijas hokejists, spēlē uzbrucēja pozīcijā. Pašlaik (2019) Andronovs pārstāv KHL komandu Maskavas CSKA un Krievijas hokeja izlasi. Iepriekš KHL spēlējis Toljati "Lada".

## Ārējās saites
Avellīno

**Avellīno** () ir pilsēta Itālijas dienvidu daļā, Kampānijas reģiona, Avellīno provincē. Avellīno atrodas 50 kilometrus uz ziemeļaustrumiem no Itālijas trešās lielākās pilsētas Neapoles un uz rietumiem no Vezuva vulkāna. Pilsēta atrodas līdzenumā kalnu ielokā. Pēc 2017. gada datiem pilsētā dzīvo 54 515 iedzīvotāju un tā ir Avellīno provinces administratīvais centrs un lielākā pilsēta.

Avellīno vairākas reizes ir smagi cietusi no zemestrīcēm un Vezuva izvirdumiem. Pēdējo reizi pilsēta smagi cieta no zemestrīces 1980. gada 23. novembrī un 1981. gada 14. februārī. Pēc zemestrīces Itālijas valdība un sabiedrotās valstis, zemestrīces skartajās pilsētās un Avellīno provincē ieguldīja gandrīz 40 miljardus ASV dolāru. Deviņdesmito gadu sākumā gan atklājās, ka patiesībā tikai 9,6 miljardi dolāru, tika izmantota pilsētu rekonstrukcijai un cietušo ārstēšanai. Pārējā nauda tika mafijai, politiķu kukuļiem un citām iesaistītajām personām.

Līdz zemestrīcei pilsētas ekonomika galvenokārt balstijās uz tabakas, vīnogu un lazdu riekstu audzēšanu. Pēc zemestrīces iepludinātā nauda strauji attīstija pilsētas infrastruktūru un rūpnīcu attīstību. Mūsdienās pilsētas ekonomika balstās uz mazu un vidēju izmēru rūpnīcām, kā, piemēram, *Fabbrica Motori Avellino*, kas nodarbojas ar motoru ražošanu Fiat, Opel, Alfa Romeo un Lancia automašīnām. 

## Atsauces

## Ārējās saites
Margiāna

[thumbnail|250px|Margiānas reģions laikā, kad to iekaroja [Aleksandrs Lielais]]
**Margiāna** vai **Marguša** () bija vēsturisks reģions Centrālāzijā, galvenokārt mūsdienu Turkmenistānas teritorijā. Sākotnēji tās iedzīvotāji bija zoroastristi, vēlāk budisti un musulmaņi.

## Vēsture
Pirmie valstiskie veidojumi vēlākās Margiānas teritorijā zināmi kopš 2200.–1700. gada p.m.ē., kad Amudarjas (Oksas) augštecē pastāvēja bronzas laikmeta kultūra, ko arheologs Viktors Sarianidi 1976. gadā nosauca par Baktrijas–Margiānas arhaeoloģisko kompleksu (BMAC).   
2. gadu tūkstoša p.m.ē. beigās to pakļāva mīdieši, bet aptuveni 550. gadā p.m.ē. Kīrs Lielais, iekļaujot Ahemenīdu impērijas sastāvā, 336. gadam p.m.ē. to iekaroja Maķedonijas Aleksandrs Lielais.
Pēc viņa nāves Margiāna bija helēniskās kultūras ietekmē, no 312. gada p.m.ē. tā bija Seleikīdu impērijas, no 247. līdz 224. gadam Partas valsts sastāvā.
135. gadā p.m.ē. to ieņēma kušānu ciltis, bet nākamajā gadsimtā viņi nodibināja Kušānu valsti.

## Lokalizācija
Margiāna atradās Amudarjas līdzenumā, lielākā pilsēta bija Merva. Margiāna robežojās ar Baktrijas, Sogdiānas un Horezmas reģioniem.

## Zīda ceļš
Cauri Margiānai veda Zīda ceļš no Senās Ķīnas uz Romas impēriju, vēlāk Bizantiju.
Zvaigznīte (grupa)

**Zvaigznīte** bija padomju armijas popmūzikas ansamblis, kas darbojās Rīgā no 1963. līdz 1989. gadam. Tajā spēlējuši daudzi pazīstami Latvijas mūziķi.

## Vēsture
Ideja par Padomju armijas latviešu estrādes mūzikas ansambli radās 1963. gadā celtniecības daļas komandierim Iļjam Petrovam. Viņš uzrunāja restorāna “Tallina” dziedātāju Ojāru Grinbergu un citus latviešu jaunos mūziķus, kuriem pienācis laiks dienēt padomju armijā. Darbošanās ansamblī viņiem ļāva palikt Rīgā, nevis doties dienēt uz kādu tālāku vietu Padomju Savienībā. 1963. gada decembrī dienestu sāka grupa septiņu cilvēku sastāvā, arī sitaminstrumentālists Dmitrijs Bite un vēlākais kordiriģents Jānis Zirnis. 

Ansambļa pirmais mākslinieciskais vadītājs bija Ļeņingradā aktierskolu beigušais Vladilens Lando, kurš tā koncertos bez mūzikas iekļāvis arī skečus un humoristiskas starpsēles.

1966. gadā "Zvaigznīte" uzvarēja konkursā "Liepājas dzintars" (tobrīd vēl ar nosaukumu "Kad tiekas draugi").

Ansambļa sastāvs pastāvīgi mainījās, jo, dienestam beidzoties, dalībnieki ansambli pameta un to vietā nāca jauni. Tā turpmākajos gados "Zvaigznītē" darbojās vismaz 200 dalībnieku, tai skaitā daudzi pazīstami mūziķi: Uldis Stabulnieks, kurš no 1967. gada bija ansambļa vadītājs, Gunārs Rozenbergs, Gunārs Freidenfelds, Zigmars Liepiņš, Laimis Rācenājs, Imants Zemzaris, Aigars Grauba, Nauris Puntulis, Uģis Prauliņš, kas vēlāk darbojās grupās "Līvi", "Menuets", "Pērkons", "Jumprava" un citās. 

Ansamblis ieskaņoja dziesmas kinofilmai "Elpojiet dziļi" ("Četri balti krekli", 1967), taču filmā ansambļa nosaukums bija "Optimisti". Ansamblis vairākkārt ar panākumiem piedalījās festivālā "Liepājas dzintars" (uzvara 1966. gadā), 1967. gadā kļuva par Tallinas džeza festivāla laureātu.

1989. gadā ansambļa pirmais sastāvs atklāja festivālu "Liepājas dzintars", pēc Latvijas neatkarības atgūšanas ansambļa darbība izbeidzās.

## Repertuārs
Ansambļa repertuārs bija daudzveidīgs: līdzās populārām ballīšu dziesmām, tai skaitā Eduarda Rozenštrauha "Vaidavai" tika spēlētas arī Aleksandras Pahmutovas un citu krievu padomju komponistu dziesmas. Laika gaitā "Zvaigznītes" repertuārs mainījās, tuvinoties rokmūzikai. Jau 1980. gadā "Zvaigznīte" Jāņa Loseva vadībā sāka iekļaut koncertprogrammā latviešu strēlnieku dziesmas. 1983. gadā Uģa Prauliņa vadībā "Zvaigznīte" pievienoja repertuāram savas kara tematikas tautas dziesmu apdares. 1984. gadā ansamblis, kuru tobrīd vadīja Aigars Grauba, iestudēja latviešu strēlnieku dziesmu programmu, papildinot agrākās dziesmas ar dažām Aigara Graubas oriģinālajām kompozīcijām. Strēlnieku cikls palika galvenā karavīru ansambļa repertuāra sastāvdaļa līdz grupas pastāvēšanas beigām.

## Atsauces
Ben 10: Alien Swarm

***Ben 10: Alien Swarm***  ir 2009. gada ASV zinātniskās fantastikas filma, kas balstīta uz animācijas seriālu "Bena 10: Citplanētiešu spēks". Filma ir turpinājums 2008. gada filmai *[[Ben 10: Race Against Time]]*. Filmā galvenās lomas attēlo Rajens Kelijs, Galadriela Stinemane, Neitans Kejs un Alisa Diasa. Filmas pirmizrāde notika .

Filmā Bens, Gvena un Kevins cīnās pret citplanētiešiem, kuri kontrolē cilvēku prātus.

## Ārējās saites
Ļubica Živkoviča

**Ļubica Živkoviča** (; dzimusi kā **Jociča** ();  Bukovaca —  Novi Sada) bija Serbijas starptautiskā meistare šahā (1966). Dienvidslāvijas sieviešu šaha čempionāta uzvarētāja (1959).

## Biogrāfija
Piedzimusi Vojvodinas pilsētā Bukovacā, kurā beigusi pamatskolu, pēc tam Novi Sadā absolvējusi ekonomikas vidusskolu. Pēc vidusskolas beigšanas divus gadus strādājusi Sarajevā, pēc tam atgriezusies Novi Sadā, kur līdz aiziešanai pensijā strādājusi Dienvidslāvijas kompānijas *Naftagaspromet* informācijas centrā.

Šahu iemācījusies spēlēt agrā jaunībā, bet 1953. gadā kļuvusi par Novi Sadas šaha kluba biedri. Daudzkārtējā Vojvodinas sieviešu šaha čempionāta uzvarētāja, bet 1959. gadā Zagrebā kļuvusi par Dienvidslāvijas sieviešu šaha čempionāta uzvarētāju. 1966. gadā FIDE viņai piešķīra starptautiskās meistares (WIM) nosaukumu. Piedalījusies 1973. gada starpzonu turnīrā Menorkā, kurā ieņēmusi 16. vietu (uzvarējusi Valentīna Kozlovska).

Diemžēl darba un ģimenes apstākļu spiesta, kā arī dēļ vietējo Vojvodinas šaha struktūru vāja atbalsta, Ļubica Živkoviča nespēja pilnībā atklāt savu šahistes potenciālu un tā arī nekļuva par profesionālu šahisti.

Pēc savām aktīvās šahistes beigām bijusi pazīstama arī kā šaha turnīru tiesnese. 1984. gadā saņēma FIDE starptautiskā arbitra nosaukumu. 1990. gadā Novi Sadā bijusi viena no 29. šaha olimpiādes  galvenā tiesneša vietniecēm.

## Atsauces

## Ārējās saites
Linda Pope

**Linda Pope** (; dzimusi kā **Maderna** () ) ir Austrālijas starptautiskā meistare šahā (1979). Austrālijas sieviešu šaha čempionāta uzvarētāja (1978).

## Biogrāfija
Šahu sākusi spēlēt 13 gadu vecumā. Astoņpadsmit gadu vecumā uzvarējusi Viktorijas štata sieviešu šaha čempionātā. Divus gadus pēc kārtas bijusi Austrālijas junioru šaha čempionāta uzvarētāja meiteņu grupā (1971, 1972). 1970. gados kļuvusi par vienu no vadošajām Austrālijas šahistēm. Piedalījusies 1973. gada starpzonu turnīrā Menorkā, kurā dalījusi 18.-19. vietu kopā ar Evu Aronsoni (uzvarējusi Valentīna Kozlovska). 1978. gadā uzvarējusi Austrālijas sieviešu šaha čempionātā. 
Trīs reizes pārstāvējusi Austrāliju sieviešu šaha olimpiādēs (1972, 1976, 1978).
Par panākumiem turnīros FIDE 1979. gadā viņai piešķīra starptautiskās meistares (WIM) nosaukumu. Precējusies ar Austrālijas šahistu Arturu Popi.

## Atsauces

## Ārējās saites
Horezma

thumbnail|250px|Horezmas lielvalsts 1220. gadā
thumb|200px|Aladīna Tekeša mauzolejs pie Urgenčas (1200)
**Horezma** vai **Horezmija** (, *Xvârazm*) ir liels oāzes apgabals un vēsturisks reģions Amudarjas (Oksas) lejtecē Centrālāzijā, mūsdienu Turkmenistānas un Uzbekistānas teritorijā. Sākotnēji Horezmas iedzīvotāji pēc reliģijas bija zoroastristi, vēlāk musulmaņi.

## Vēsture
Aptuveni 550. gadā p.m.ē. Kīrs Lielais Horezmu iekļāva Ahemenīdu impērijas sastāvā, pēc 4. gadsimta p.m.ē. tā nokļuva helēniskās kultūras ietekmē.

No 3. līdz 7. gadsimtam m.ē. Horezmā valdīja persiešu Sasanīdu impērijas valdnieki.

Pēc islāma ieviešanas Horezma bija arābu Umajādu kalifāta (661-750), vēlāk Abāsīdu kalifāta sastāvā. Ap 787. gadu Horezmā dzimis matemātiķis Al-Horezmī, no viņa vārda cēlies termins "algoritms". Tāpat Horezmā dzimis viens no ievērojamākajiem viduslaiku zinātniekiem Abū Raihāns Bīrūnī (973–1048), kas pēc Horezmas iekļaušanas Gaznevīdu impērijas sastāvā 1017. gadā piedalījās tās valdnieku karagājienos pret Indijas valstīm.

1042. gadā Horezmu pakļāva Seldžuku turki, 1194. gadā Horezmas valdnieks Aladīns Tekešs uzvarēja turku sultānu un pakļāva visu mūsdienu Irānas un Irākas teritoriju, nodibinot Horezmšahu dinastiju, kas valdīja līdz 1231. gadam.
13. gadsimtā Horezmu pakļāva Mongoļu impērija, 14. gadsimtā Timurīdu lielvalsts, pēc tās sabrukuma 1511. gadā izveidojās neatkarīga Hivas haniste. Tās hani bija attāli Čingishana pēcteči. Pēc Amudarjas gultnes maiņas galvaspilsētu 1598. gadā pārcēla uz dienvidiem — Hivu.  
1740. gada septembrī Hivu uz neilgu laiku pakļāva Sefevīdu šahs.

1873. gadā, Krievijas Turkestānas iekarošanas kampaņas gaitā hanistei uzbruka 13 000 krievu kareivju, kas 10. jūnijā ieņēma Hivu. Ar samazinātu teritoriju haniste kļuva par Krievijas protektorātu. 1894. gadā to kopā ar Buhāras emirātu iekļāva Krievijas Impērijas muitas zonā.

## Lokalizācija
Horezma atradās Amudarjas lejtecē pie Arāla jūras, lielākā pilsēta bija Urgenča. Tā robežojās ar Margiānas, Sogdiānas un Partijas reģioniem.

## Zīda ceļš
Cauri Horezmai veda Zīda ceļš no Senās Ķīnas uz Romas impēriju, vēlāk Bizantiju.

## Ārējās saites
Sergejs Gimajevs

**Sergejs Gimajevs** (, dzimis ) ir bijušais krievu hokejists, spēlēja aizsarga pozīcijā. Karjeru noslēdza  Kontinentālās hokeja līgas klubā Pekinas "Kunlun Red Star".

## Karjera
2003. gada NHL draftā Gimajevu 5. kārtā ar 166. numuru izvēlējās Otavas "Senators". Spēlējis dažādās KHL komandās kā Čerepovecas "Severstal", Novosibirskas "Sibirj", Maskavas "Dinamo", Astanas "Baris", Ufas "Salavat Julajev", Maskavas CSKA, Podoļskas "Vitjaz", Rīgas "Dinamo". (2020) Karjeru noslēdza  Kontinentālās hokeja līgas klubā Pekinas "Kunlun Red Star".

## Atsauces

## Ārējās saites
Roberts Mamčics

**Roberts Mamčics** (dzimis ) ir latviešu hokejists, spēlē aizsarga pozīcijā. Pašlaik (2024) Mamčics pārstāv Čehijas Ekstralīgas komandu Karlovi Varu "Energie".

## Ārējās saites
Adrians Kempe

**Adrians Kempe** (, dzimis ) ir zviedru hokejists, spēle uzbrucēja pozīcijā. Pašlaik (2026) Kempe pārstāv NHL komandu Losandželosas "Kings".

Viņa brālis Mario arī ir hokejists.

## Karjera
2014. gada NHL draftā Kempi 1. kārtā izvēlējās Losandželosas "Kings". Karjeru sāka Zviedrijas hokeja līgas klubā Modo Hockey. Spēlējis Amerikas hokeja līgas komandās Mančestras "Monarchs" un Ontārio "Reign". Zviedrijas hokeja izlases sastāvā spēlējis 2018. gada Pasaules čempionāts hokejā kur izcīnīja zelta medaļu un 2024. gada Pasaules čempionātā kur ar izlasi izcīnīja bronzas medaļu.

## Ārējās saites
Mihails Judovičs

**Mihails Judovičs** (;  Roslavļa —  Maskava) bija PSRS starptautiskais meistars šahā (1950), ICCF starptautiskais lielmeistars (1973).

## Biogrāfija
Ar šahu nopietni sācis nodarboties 14 gadu vecumā. 1930. gadā dalījis 5.-9. vietu Maskavas pilsētas šaha čempionātā. Pēc gada bijis ceturtais Maskavas pilsētas šaha čempionātā, kā arī dalījis 3. vietu PSRS šaha čempionāta finālā.
Par panākumiem turnīros FIDE 1950. gadā viņam kā vienam no pirmajiem piešķīrusi starptautiskā meistara (IM) nosaukumu. 1951. gadā kļuvis arī par FIDE starptautisko arbitru.
Vēlākajos gados nopietni pievērsies korespondencšaham. Uzvarējis 7. PSRS korespondencšaha čempionātā (1965—1966). PSRS izlases sastāvā kļuvis par pieckārtējo Pasaules korespondencšaha komandu čempionāta uzvarētāju. 1961. gadā kļuvis par ICCF starptautisko meistaru (IMC), bet 1973. gadā par ICCF starptautisko lielmeistaru korespondencšahā (GMC).
Bijis pazīstams kā šaha žurnālists. No 1945. līdz 1987. gadam strādājis par PSRS šaha žurnāla *Shakhmaty v SSSR* galvenā redaktora vietnieku. Daudzu šaha grāmatu autors.
Pazīstams arī kā šaha treneris. Bijis Jeļizavetas Bikovas sekundants 1953. gada mačā par pasaules čempiones titulu un 1959. gada mačā par pasaules čempiones titulu. 1958. gadā apbalvots ar Krievijas PFSR nopelniem bagātā trenera nosaukumu.

## Atsauces

## Ārējās saites
Ēriks Gustafsons (1992)

**Ēriks Gustafsons** (, dzimis ) ir Zviedrijas hokejists, spēlē aizsarga pozīcijā. Latviešu strēlnieku virsnieka, Latvijas brīvības cīņu dalībnieka, rakstnieka un žurnālista Aleksandra Plensnera mazmazdēls.

Pašlaik (2025) Gustafsons spēlē NHL komandā Detroitas "Red Wings".

## Spēlētāja karjera
No 2015. līdz 2020. gadam Gustafsons pārstāvēja Čikāgas "Blackhawks", taču 2020. gada februārī tika aizmainīts uz Kalgari "Flames". 2020. gada oktobrī noslēdza viena gada līgumu ar Filadelfijas "Flyers". Sezonas vidū ticis aizmainīts uz Monreālas "Canadiens", bet pēc sezonas beigām kā brīvais aģents pievienojies Vašingtonas "Capitals". 2023. gadā viņš tika aizmainīts uz Toronto "Maple Leafs".

2024. gada 1. jūlijā Gustafsons parakstīja divu gadu līgumu 4 miljonu ASV dolāru vērtībā ar Detroitas "Red Wings" komandu.

## Atsauces

## Ārējās saites
Pāvels Bučņevičs

**Pāvels Bučņevičs** (, dzimis ) ir krievu hokejists, spēlē uzbrucēja pozīcijā. Pašlaik (2026) Bučņevičs pāstāv NHL komandu Sentluisas "Blues" un Krievijas hokeja izlasi.

## Ārējās saites
Adams Polāšeks

**Adams Polāšeks** (, dzimis ) ir čehu hokejists, spēlē aizsarga pozīcijā. Kopš 2024. gada Polāšeks pārstāv Čehijas Ekstralīgas komandu HC Litvínov.

## Karjera
2010. gada NHL draftā Polāšeku 5. kārtā draftēja Vankūveras "Canucks". Trīs gadus spēlēja Čehijas Ekstralīgas komandā HC Sparta Prague. 2016. gadā pievienojās Novosibirskas "Sibirj". Vēlāk spēlējis arī HK Soči. 2018.—19. gada sezonu aizsargs aizvadīja Ņižņekamskas "Ņeftehimik" sastāvā.

Čehijas hokeja izlases sastāvā spēlējis 2018. gada Pasaules čempionāts hokejā un 2018. gada ziemas olimpiskajās spēlēs.

## Ārējās saites
Maksims Mamins

**Maksims Mamins** (, dzimis ) ir krievu hokejists, spēlē uzbrucēja pozīcijā. Pašlaik (2019) Mamins spēlē KHL vienībā Maskavas CSKA.

## Spēlētāja karjera
2015. gadā Mamins kā KHL labākais debitants ieguva Alekseja Čerepanova balvu. Pēc divām Maskavas CSKA sastāvā aizvadītām sezonām, 2017. gadā 21 gada vecumā Mamins pievienojās NHL klubam Floridas "Panthers". Tā rindas 2017.—18. gada sezonā aizvadīja 26 spēles. 2018.—19. gada sezonā, pēc septiņām aizvadītām spēlēm, Mamins tika izirēts Maskavas CSKA. CSKA rindās Mamins kļuva par Gagarina kausa ieguvēju, finālsērijas izšķirošās spēles pagarinājumā gūstot vārtus.

## Ārējās saites
Aleksejs Bereglazovs

**Aleksejs Bereglazovs** (, dzimis ) ir krievu hokejists, spēlē aizsarga pozīcijā. Pašlaik (2018) Bereglazovs pārstāv KHL komandu Magņitogorskas "Metallurg" un Krievijas hokeja izlasi.

## Ārējās saites
Aleksandrs Barabanovs

**Aleksandrs Barabanovs** (, dzimis ) ir krievu hokejists, spēlē uzbrucēja pozīcijā. Pašlaik (2024) Barabanovs pārstāv KHL vienību HK Ak Bars.

## Spēlētāja karjera
Junoru vecumā spēlēdams Sanktpēterburgā, profesionāļa karjeru Barabanovs uzsāka 2013.—14. gada sezonā, kad aizvadīja piecas spēles Kontinentālās hokeja līgas kluba Sanktpēterburgas SKA sastāvā. Tās rindās viņam izdevās nostiprināties divas sezonas vēlāk, 2015.—16. gada sezonā. 2015. un 2017. gadā uzbrucējs kopā ar SKA izcīnīja Gagarina kausu. 2018.—19. gada sezonā bija otrs rezultatīvākais SKA spēlētājs aiz Ņikitas Guseva.

2020. gada aprīlī noslēdza viena gada līgumu ar NHL klubu Toronto "Maple Leafs". 2021. gada 12. aprīlī, pēdējā dienā, kad drīkstēja veikt maiņas darījumus, tika aizmainīts uz citu NHL klubu Sanhosē "Sharks".

Pēc četrām sezonām NHL, 2024. gada 1. augustā, Barabanovs izvēlējās atgriezties Krievijā, lai turpinātu savu karjeru dzimtenē, un parakstīja divu gadu līgumu ar KHL klubu HK Ak Bars.
## Atsauces

## Ārējās saites
Ašūra

**Ašūra** (akādiešu un , *Āšūr*) ir sena pilsēta Tigras krastā, Mezopotāmijas ziemeļos. Apdzīvotā vieta izveidojusies 3. tūkstošgadē p.m.ē., no 14. līdz 9. gadsimtam p.m.ē. Ašūra bija pirmā Asīrijas galvaspilsēta, kā arī bijusi pilsētvalsts. Pilsētu iznīcināja babilonieši. 1. gadsimtā tajā atsāka dzīvot Partas iedzīvotāji.

2003. gadā Ašūra tika iekļauta UNESCO Pasaules mantojuma sarakstā.

## Ārējās saites
Aušauts

**Aušauts** (senprūšu: *Auschauts*, jaunprūšu: **Āušauts*, iespējams, ar nozīmi „[slimību] atšaudītājs, atvairītājs”) jeb **Aušveitis** (senprūšu: *Auschweytus*) prūšu mitoloģijā ir dziedināšanas, veseluma un neskartības dievs, kurš atvaira slimības un grēkus. 16. gadsimta avotos pielīdzināts sengrieķu dievam Asklēpijam un seno romiešu dievam Saturnam. Aušauts ir saistīts ar cilvēkiem, veselību un kultūru, kas viņu atšķir no prūšu dabas dieviem, kā arī mantiskās labklājības un bagātības dieva Pilvīša.

## Atsauces
Matiass Jonmarks

**Matiass Jonmarks** (, dzimis ) ir Zviedrijas hokejists, spēlē uzbrucēja pozīcijā. Pašlaik (2020) Jonmarks pārstāv NHL komandu Čikāgas "Blackhawks" un Zviedrijas hokeja izlasi.

## Spēlētāja karjera
No 2015. līdz 2020. gadam Jonmarks spēlēja NHL kluba Dalasas "Stars" rindās.

## Ārējās saites
Kārls Klingberjs

**Kārls Klingberjs** (, dzimis ) ir Zviedrijas hokejists, spēlē uzbrucēja pozīcijā. Pašlaik (2018) Klingberjs pārstāv Šveices hokeja līgas klubu EV Zug

## Karjera
2009. gada NHL draftā Klingberju 2. kārtā ar 24. numuru izvēlējās Atlantas "Thrashers". Karjeru sāka Frölunda HC, Zviedrijas hokeja līgā. Atlantas "Thrashers" komandā ir aizvadījia vienu spēli un nākamās sezonas pavadīja Vinipegas "Jets". 2015. gadā pievienojās Ņižņijnovgorodas "Torpedo". Nākamajā sezonā pievienojās NLA līgas klubam EV Zug.

Zviedrijas hokeja izlasē spēlējis gan 2017. gada, gan 2018. gada Pasaules čempionātos kur abos čempionātos ir izcīnijis zelta medaļas.

## Ārējās saites
Āšūra

**Āšūra** (, *ʻĀshūrā’*) islāma kalendārā ir muharama (pirmā mēneša) desmitā diena. Šajā dienā dievs paglāba Mozu un Izraēla tautu no faraona. Šiītiem šī ir piemiņas diena par godu šiītu imama Huseina ibn Alī un 72 viņa sekotāju nāvei Karbalas kaujā, kas norisinājās 680. gada 10. oktobrī (islāma kalendārā bija muharama desmitā dienā).

## Ārējās saites
Franss Nīlsens

**Franss Nīlsens** (; dzimis ) ir bijušaisdāņu hokejists, spēlēja uzbrucēja pozīcijā. Nīlsens pārstāvēja NHL komandas Detroitas "Red Wings"un Ņujorkas "Islanders". Nīlsens bija pirmais Dānijas pilsonis kurš spēlējis NHL.

## Karjera
Karjeru Nīlsens sāka Dānijas hokeja līgas klubā Herningas "Blue Fox". Vēlāk spēlējis dažādos Zviedrijas hokeja līgas klubos, kā MIF Redhawks, Malmes "Redhawks" un Timrå IK. No  līdz  spēlēja NHL komandā Ņujorkas "Islanders". No 2016. gada līdz 2021. gadam spēlēja Detroitas "Red Wings".

Dānijas hokeja izlasē spēlējis astoņos Pasaules čempionātos.

## Ārējās saites

## Atsauces
Autrimps

**Autrimps** (jaunprūšu: **Autrīmps*) prūšu mitoloģijā ir jūras dievs. 16.—17. gadsimta avotos viņš pielīdzināts seno romiešu dievam Neptūnam. Vārda līdzīgās cilmes dēļ ar Natrimpu un Patrimpu tiek uzskatīts, ka Autrimps varētu būt radies no auglības dieva Trimpa, kas sadalījies Autrimpā, zemes auglības dievā Natrimpā un upju un avotu dievā Patrimpā.

## Atsauces
Stulbs un vēl stulbāks 2

**"Stulbs un vēl stulbāks 2"** () ir 2014. gada ASV kinokomēdija, kuras režisori un scenārija autori ir Pīters Ferelijs un Bobijs Ferelijs. Galvenās lomas atveido Džims Kerijs, Džefs Denjelss, Robs Rigls, Lorija Holdena, Reičela Melvina un Ketlīna Tērnere. Filmas pirmizrāde notika . Filma ir turpinājums 1994. gada filmai "Stulbs un vēl stulbāks".

20 gadus pēc notikumiem pirmajā filmā Harijs un Loids dodas ceļojumā, lai atrastu Harija meitu, par kuru Harijam nebija ne jausmas.

## Atsauces

## Ārējās saites
Vera Čudova

**Vera Čudova** (;  Lodza —  Maskava) bija PSRS šahiste, FIDE starptautiskā arbitre (1951).

## Biogrāfija
1926. gadā beigusi vidusskolu, pēc tam iestājusies Maskavas Transporta inženieru institūtā, kuru beigusi 1934. gadā. Strādājusi ceļu milicijā.
Aktīvi piedalījusies pirmajos PSRS sieviešu šaha turnīros. 1927. gadā bijusi otrā Maskavas Tirdzniecības sekretāru savienības sieviešu šaha turnīrā, bet pēc gada uzvarējusi šajā turnīrā. 1934. gadā uzvarējusi Krievijas PFSR sieviešu šaha čempionātā. Trīs reizes uzvarējusi Maskavas pilsētas sieviešu šaha čempionātos (1937, 1941, 1949). No 1927. līdz 1954. gadam ar pārtraukumiem piedalījusies PSRS sieviešu šaha čempionātos, kuros labāko rezultātu sasniegusi 1947. gadā, kad dalījusi 2.-3. vietu.
Pazīstama arī kā aktīva sabiedriskā darbiniece. Bijusi Maskavas rajona padomes deputāte, vadījusi PSRS šaha federācijas sieviešu komisiju, kā arī FIDE starptautisko sieviešu komisiju. Publicējusi rakstus par sieviešu šaha sacensībām.
Bijusi galvenā tiesnese 1949.—50. gada Pasaules čempionātā šahā sievietēm, 1953. gada mačā par pasaules čempiones titulu un 1959. gada mačā par pasaules čempiones titulu.

## Atsauces

## Ārējās saites
Lemonija Sniketa nelaimīgo notikumu virkne

**"Lemonija Sniketa nelaimīgo notikumu virkne"** () ir 2004. gada ASV kinokomēdija, kas balstīta uz Lemonija Sniketa grāmatu sērijas "Nelaimīgo notikumu virkne" pirmajām trim grāmatām. Filmas režisors ir Breds Silberlings. Galvenās lomas atveido Džims Kerijs, Emīlija Brauninga, Liams Aikens, Timotijs Spols, Ketrina O'Hāra, Billijs Konolijs un Dženifera Kūlidža. Filmas pirmizrāde notika .

Pēc tam, kad ugunsgrēks nogalina trīs bērnu vecākus, bāreņi tiek nogādāti tēvoča un skatuves aktiera Grāfa Olafa aizbildniecībā. Olafs tikmēr slepeni plāno nozagt mirušo vecāku lielo bagātību.

## Atsauces

## Ārējās saites
Neticamais Berts Vanderstouns

**"Neticamais Berts Vanderstouns"** () ir 2013. gada ASV kinokomēdija, kuras režisors ir Dons Skardino. Galvenās lomas atveido Džims Kerijs, Stīvs Bušemi, Stīvs Karels, Olīvija Vailda, Alans Ārkins un Džeimss Gandolfīni. Filmas pirmizrāde notika  *South by Southwest* festivālā Ostinā.

Kāds Vegasas burvju mākslinieks Berts Vanderstouns mēģina atdzīvināt savu karjeru pēc tam, kad viņa ilggadējais partneris pamet burvju mākslu, Bertu atlaiž no kazino, bet kāds jauns ielu burvju mākslinieks nozog viņa triku.

## Atsauces

## Ārējās saites
Dika un Džeinas draiskulības

**"Dika un Džeinas draiskulības"** () ir 2005. gada ASV kinokomēdija, kuras režisors ir Dīns Parisots. Galvenās lomas atveido Džims Kerijs, Tea Leoni, Aleks Boldvins un Ričards Dženkinss. Filmas pirmizrāde notika .

Pārticis pāris, kas pēc vairākām neveiksmēm pazaudē visu savu naudu, pievēršas noziedzīgai dzīvei, lai savilktu kopā galus.

## Atsauces

## Ārējās saites
Bārdaitis

**Bārdaitis** (jaunprūšu: **Bardaītis*) prūšu mitoloģijā ir kuģošanas un kuģu dievs. Atsevišķa kuģošanas dieva esamība prūšu mitoloģiju būtiski atšķir no austrumbaltu mitoloģijas, kurā šāds dievs nav zināms. Dieva vārds varētu būt epitets ar nozīmi „bārdainais”, kas varētu arī attiekties uz prūšu pazemes dievu Patulu, ko 16. gadsimta vācu hronists Simons Grūnavs arī aprakstījis kā bārdainu. Šādā gadījumā Patuls un Patrimps varētu veidot citu tautu mitoloģijā raksturīgo dvīņu pāri, no kuriem viens ir ar nāvi saistīts vecis (Patuls), bet otrs ar dzīvību saistīts jauneklis (Patrimps). Kā pamatojums tam tiek minēts arī tas, ka avotos Patrimps un Bārdaitis salīdzināti ar dvīņiem romiešu mitoloģijā — Kastoru un Pollūksu.

## Atsauces
Skaitlis 23

**"Skaitlis 23"** () ir 2007. gada ASV psiholoģiska šausmu trillera filma, kura režisors ir Džoels Šūmahers. Galvenās lomas atveido Džims Kerijs, Virdžīnija Madsena, Logans Lermans un Denijs Hustons. Filmas pirmizrāde notika .

Filmā Valters Sperovs kļūst apsēsts ar skaitļa 23 noslēpumu pēc tam, kad viņš par to izlasa dīvainā grāmatā, kurā it kā tiek atspoguļota Valtera dzīve.

## Atsauces

## Ārējās saites
Elks (baltu reliģija)

**Elks** (, *alkas*, jaunprūšu: **alks*, **alka*) ir baltu svētvieta (parasti svētbirzs), kas atradās cilvēku nepārveidotā dabas vietā un ar ko bija saistītas dažādas paražas, ierobežojumi un aizliegumi.

Baltu zemēs ienākot kristietībai, vārda nozīme pakāpeniski mainījās no vienkārši svētvietas uz svētvietu, kur pielūdza kādu dievību un nesa tai ziedojumus, līdz nekristīgajai dievībai („elku dievam”) vai to pielūgsmes tēlam, bet salikteni „elkdievība” sāka attiecināt uz dievu pielūgšanu vai plašāk — nekristīgo ticību kā tādu.

## Vārda cilme
Vārda „elks” cilme saistīta ar līkumu vai greizumu gan telpiskā ziņā (kā kalns, ieleja, upes līkums utt), gan reliģiski-psiholoģiskā ziņā, jo baltiem līkums un greizums bija saistīts ar pareģošanu un zīlēšanu. Līdzīga cilme ir arī vārdiem „krīvs” un „krivule”. No tās pašas vārdsaknes latviešu valodā cēlies arī vārds „elkonis”, bet prūšu valodā — „alkunis”. Savukārt gotu valodā ar vārdu „alhs” apzīmēja svētvietu vai svētnīcu.

## Vēsture
11. gadsimta vācu hronists Brēmenes Ādams minēja prūšu svētbirzis, kurās drīkstēja ieiet tikai, lai ziedotu dieviem. 13. gadsimta vācu hronists Dusburgas Pēteris rakstīja par prūšu svētajām birzīm un ūdeņiem, kuros bija aizliegts medīt un zvejot, un laukiem, ko nedrīkstēja apstrādāt. 1518. gadā E. Stella rakstīja par prūšu svētajiem mežiem un svētajām birzīm, kurās dzīvojot prūšu dievi un kuros jāziedo dieviem, bet, ja tās ar savu ieiešanu apgānot kāds nepiederošais, tam par to jāsamaksā ar savu dzīvību. 1584. un 1595. gadā Kaspars Hennenbergers uzskaitīja prūšu alkas — upi, mežu, kokus — bērzus, svēto plūškoku, svēto liepu.

Latvijā senākais zināmais elks atrasts Sārnates apmetnē un datēts ap 3000. gadu p.m.ē. Pavisam rakstu avotos saglabājušās ziņas par aptuveni 40 Latvijā esošiem elkiem, taču agrāk precīzi izmērīti vai līdz mūsdienām saglabājušies vien pieci — Sārnates, Mārtiņsalas, Salaspils, Drustu, Sīlnieku un Dundagas Puiškalna elks. 1578. gadā Vecsaules mācītājs V. Bolteniuss minēja, ka zemnieki no koka, akmens un citiem materiāliem darina elkus, bet 1740. gada baznīcas vizitācijas protokolā ziņots par Gatartas Viļumos 13 vienu uz otra liktiem elkiem, no kuriem augšējo dēvēja par Ašgalvi (*Spitzkopf*).

## Vietvārdos
Vietvārdi un hidronīmi ar sakni *elk/*alk- sastopami vēsturiski rietumbaltu apdzīvotajās zemēs — *Alkayne*, *Alkeynen*, *Alkebirge* Austrumprūsijā, Elkupis un Elkus Lietuvā, kā arī Elka, Elkasgals, Elkas grava, Elkas purvs, Elkezers, Elkleja, Elkazeme Kurzemē.

## Atsauces
Ben 10: Ultimate Alien

***Ben 10: Ultimate Alien*** ir ASV animācijas seriāls, kuru veidoja studija *[[Man of Action]]* (Dankans Rulē, Džo Keisijs, Džo Kellijs un Stīvens Sīgls) un producēja *[[Cartoon Network Studios]]*. Animācijas seriālam kopā ir trīs sezonas un piecdesmit divas sērijas. Sērijas sākotnēji veidoja ar pagaidu nosaukumu *Ben 10: Evolution*.

Animācijas seriāla stāsts norisinājās vienu gadu pēc "Citplanētiešu spēka" notikumiem. Cilvēki uzzināja par Bena iespēju pārvērsties citplanētiešos.

## Sezonas

## Atsauces

## Ārējās saites
Ben 10: Omniverse

***Ben: 10: Omniverse*** ir ASV animācijas seriāls, kuru veidoja studija *[[Man of Action]]* (Dankans Rulē, Džo Keisijs, Džo Kellijs un Stīvens Sīgls) un producēja *[[Cartoon Network Studios]]*. Animācijas seriālam kopā bija astoņas sezonas un astoņdesmit sērijas.

Animācijas seriāla stāsts norisinājās dažus mēnešus pēc *[[Ben 10: Ultimate Alien]]* notikumiem. Kad Gvena un Kevins aizbrauc, Benam norīko jaunu pārinieku.

## Sezonas

## Ārējās saites
Rīgas Juglas vidusskola

**Rīgas Juglas vidusskola** ir skola Rīgā, kurā mācības notiek pirmsskolas vecuma posmā un no 1. līdz 12. klasei. Skola izvietota trīs ēkās:

* Galvenā ēka atrodas Kvēles ielā 64, Juglā, kur mācības notiek no 8. līdz 12. klasei.
* Skrudalienas ielā 1 mācības notiek no 1. līdz 4. klasei.
* Malienas ielā 89 mācības notiek no 5. līdz 7. klasei un speciālajām izglītības programmām.

Pirmsskolas izglītības iestādes struktūrvienība izvietota Skrudalienas ielā 1 un Malienas ielā 89.

## Izglītības programmas
2024. gadā skolā tiek īstenota Pirmsskolas izgltībības programma (01011111), Vispārējā pamatizglītības programma (21011111), Speciālās pamatizglītības programma izglītojamajiem ar mācīšanās traucējumiem (21015611)  un Vispārējās vidējās izglītības vispārizglītojošā virziena programma (31016011) ar 3 mācību virzieniem, apkopojot dažādus mācību priekšmetus:

* A virziens - humanitāro un sociālo zinātņu kurss.
* B virziens - dabaszinātņu un medicīnas kurss.
* C virziens - inženierzinātņu un tehnoloģiju kurss.

## Vēsture
Juglas apkaimē kopš 1840. gada darbojās Strazdumuižas pamatskola, kuras ēkā 1919. gadā noslēdza Strazdumuižas pamieru. Vēlāk skolu pārcēla uz ēku Brīvības gatvē 162 un pārdēvēja par **6. Rīgas pilsētas pamatskolu**, bet 1937. gadā to pārdēvēja par **Rīgas pilsētas Juglas pamatskolu**. Ievērojams skolas absolvents bija latviešu tēlnieks Burkards Dzenis.

1946. gadā atklāja Juglas 6. nepilna laika vidusskolas ēku. 1967. gadā Kvēles ielā 64 tika atklāta **Rīgas 39. vidusskolas** jaunā ēka, līdz 1970. gadam tajā bija arī klases ar krievu valodu kā galveno apmācības valodu. 1977. gadā skolai piešķīra VDR funkcionāra Kurta Bartela (*Kurt Barthel*) vārdu, 1984. gadā izveidoja klases ar padziļinātu vācu valodas, bet 1989. gadā ar padziļinātu angļu valodas mācīšanu. 1991. gadā skolai pievienoja ēku Juglas ielā 27a  1.- 4. klašu skolēnu mācībām.
Pēc Latvijas neatkarības atjaunošanas 1991. gadā skolu pārdēvēja par **Juglas ģimnāziju**, bet 2001. gadā par Rīgas Juglas vidusskolu. 2019. gadā Rīgas dome pieņēma lēmumu par Rīgas Ezerkrastu pamatskolas pievienošanu Juglas vidusskolai.

Kopš 2001. gada skola piedāvā iespēju 9. un 12. klašu skolēniem iespēju kārtot vācu valodas eksāmenu (DSD) un iegūt DSD I un DSD II pakāpes vācu valodas diplomu, kas tiek atzīts kā centralizētais eksāmens Latvijā un kā vācu valodas prasmes eksāmens, stājoties Vācijas augstskolās.

### Ievērojami skolēni
* Jānis Bordāns, jurists un politiķis
* Elīna Babkina, basketboliste
* Ivars Gaters, arhitekts un politiķis
* Aigars Grauba, režisors un mūziķis
* Sandra Kalniete, mākslas vēsturniece un politiķe
* Gustavs Latkovskis, ārsts
* Vineta Muižniece, juriste un politiķe
* Sanita Osipova, juriste, tiesību zinātniece un pasniedzēja
* Nils Skapāns, režisors
* Pauls Timrots, žurnālists
* Kaspars Daugaviņš, hokejists

## Atsauces
Elkupe (grupa)

**Elkupe** ir 2012. gadā Siguldā izveidots psihedēliskā roka projekts.

## Vēsture

2012. gada 6. decembrī Elkupe laika klajā videoklipu tituldziesmai „Uzaust” no topošā albuma, bet 2012. gada 17. decembrī videoklipu dziesmai „Upe iet un upe klusē”. 2013. gada 9. martā Siguldas novada Kultūras centra kinozālē notika grupas debijas albuma „Uzaust” izdošanas koncerts.

2014. gadā kategorijā „Labākais alternatīvās mūzikas albums” albums saņēma Latvijas Mūzikas ierakstu gada balvu „Zelta mikrofons 2013”. 2017. gada 7. februārī albumam tika veltīts Radio Naba „Zibens pa dibenu” 100 latviešu nozīmīgāko albumu 38. raidījums.

## Diskogrāfija

### Studijas albumi

### Videogrāfija
* Uzaust (2012)
* Upe iet un upe klusē (2012)

## Atsauces

## Ārējās saites
* Grupas oficiālā ''Facebook'' lapa
* Grupas oficiālā ''Bandcamp'' lapa
Fiskālais konservatīvisms

**Fiskālais konservatīvisms**, saukts arī par **ekonomisko konservatīvismu**, ir politiski ekonomiska ideoloģija, kas galvenokārt tiek balstīta uz diviem fundamentāliem principiem — nodokļu samazināšanu un sabalansēta budžeta ievērošanu. Līdz ar   to no finansiālā viedokļa fiskālā konservatīvisma piekritēji lielākoties iestājas par   stingrāku valsts fiskālo politiku izdevumu kontrolēšanas jomā, lai tādējādi neveidotos budžeta deficīts, vai arī sliktākajā gadijumā, ja tāds tomēr ir nenovēršams, budžeta deficīts būtu pavisam neliels.

No politiskā viedokļa fiskālie konservatīvisti atbalsta pēc iespējas mazāku valsts birokrātisko aparātu, lai tādējādi ietaupītu izmaksas sabiedriskajā sektorā. Savukārt no ekonomiskā viedokļa fiskālie konservatīvisti galvenokārt iestājas par brīvo tirgus ekonomiku.

## Skatīt arī
* Fiskālā politika
* Kapitālisms
* Konservatīvisms
* Labēja politika
* Tirgus ekonomika

## Atsauces
Rīgas 63. pamatskola

**Rīgas 63. pamatskola** ir skola Rīgā, kurā mācības notiek no 1. līdz 9. klasei. Tā atrodas Baltezera ielā 6 un Pāles ielā 9, Juglā.

## Izglītības programmas
Skolā īsteno pamatizglītības programmu (21011121).

## Vēsture
Juglas apkaimē kopš 1840. gada darbojās Strazdumuižas pamatskola, kuras ēkā 1919. gadā noslēdza Strazdumuižas pamieru. Vēlāk skolu pārdēvēja par Rīgas 6. pamatskolu un Juglas pamatskolu. Ievērojams skolas absolvents bija latviešu tēlnieks Burkards Dzenis. 1946. gadā atklāja Juglas 6. nepilna laika vidusskolas ēku.

1970. gadā Baltezera ielā 6 tika atklāta Rīgas 63. vidusskola ar krievu valodu kā apmācības valodu. Kopš 1998. gada skola realizē bilingvālās (krievu un latviešu) izglītības programmu.
Latvijas skolu reformas gaitā pēc Rīgas 16. vidusskolas pievienošanas no 2010. gada Rīgas 63. vidusskolas darbība tiek organizēta divās ēkās: Baltezera ielā 6 un Pāles ielā 9.

Ņemot vērā nepietiekamo skolēnu skaitu un obligāto centralizēto eksāmenu (OCE) indeksu Juglas skolās, 2017. gadā ierosināja 63. vidusskolu (OCE indekss 49,6%, vidusskolēnu skaits 87) reorganizēt par pamatskolu, vidusskolēnus virzot uz Juglas vidusskolu (OCE indekss 58,9%, 133 skolēni).
2022. gada 2. jūnijā Rīgas dome Izglītības, kultūras un sporta komitejā atbalstīja lēmumprojektu par Rīgas 63. vidusskolas pārdēvēšanu par pamatskolu.

## Atsauces
Buhgolca koeficients

**Buhgolca koeficients** ir paņēmiens (metode) sacensībās ieņemtās vietas noteikšanai tiem dalībniekiem, kas ieguvuši vienādu punktu skaitu. Atsķirībā no Bergera koeficienta, kuru lieto apļa sistēmas turnīros, šo koeficientu lieto Šveices sistēmas turnīros.

## Buhgolca koeficienta aprēķināšana
Konkrēta dalībnieka Buhgolca koeficientu aprēķina saskaitot visu to turnīra dalībnieku punktus, ar kuriem šis dalībnieks ir spēlējis, neatkarīgi no savstarpējās spēles rezultāta. Ideja balstās uz to, ka diviem vai vairākiem turnīra dalībniekiem, kuriem ir vienāds punktu skaits, labāks ir tas spēlētājs, kurš spēlējis ar spēcīgākiem pretiniekiem, tātad ar tiem, kas ieguva vairāk punktus. Un tieši tāpēc, ja turnīrā tiek izmantota Šveices sistēma, pie vienāda punktu skaita augstāk būs spēlētājs, kam ir lielāks Buhgolca koeficients.

## Vēsture
Vietu noteikšana turnīra dalībniekiem, kas ieguvuši vienādu punktu skaitu, ar Buhgolca koeficienta palīdzību tika piedāvāta 1932. gadā un tika nosaukta tā izgudrotāja vācu šahista Bruno Buhgolca () vārdā.

## Atsauces

## Ārējās saites
*
Dmitrijs Jaškins

**Dmitijs Jaškins** (, , dzimis ) ir Krievijā dzimis Čehijas hokejists, spēlē uzbrucēja pozīcijā, pārstāv Čehijas hokeja izlasi. Kops 2023. gada Jaškins spēlē KHL klubā HK Ak Bars.

## Karjera
2011. gada NHL draftā Jaškinu 2. kārtā ar 41. numuru izvēlējās Sentluisas "Blues". Savu karjeru ir sācis Čehijas Ekstralīgas klubā Prāgas "Slavia". 2013. gadā sāka spēlēt Sentluisas "Blues". 2018.—19. gada sezonas ievadā "Blues" aizmainīja Jaškinu uz Vašingtonas "Capitals", savukārt 2019. gada augustā atgriezās Eiropā, pievienojoties Maskavas "Dinamo". Pēc divām rezultatīvām sezonām KHL, Jaškins pievienojās NHL komandai Arizonas "Coyotes".

Čehijas hokeja izlases sastāvā piedalījies 2018. gada Pasaules čempionātā.

## Atsauces

## Ārējās saites
Voldemārs Leitis

**Voldemārs Leitis** (dzimšanas un nāves datumi nav zināmi) bija rakstnieks un publicists, kas 20. gadsimta 20. un 30. gados plašākai Latvijas sabiedrībai bija vairāk pazīstams kā populāru ekonomikas jautājumiem veltītu darbu autors. Vēlāk izdeva brošūras sērijā "Āzijas materiāli latviešu senvēsturei".

20. gadu beigās Leitis savas grāmatas tirgoja no savas dzīvesvietas Stabu ielā 24. 1924. gada septembrī viņš bija viens no akciju sabiedrības "Fotos", kas nodarbojās ar fotogrāfijas piederumu ražošanu un tirgošanu, dibinātājiem.

## Bibliogrāfija
* Labāka vieta, augstāka alga (1921)
* Ienesīgs veikals: praktiski aizrādījumi no amerikāņu praktikas, iesācējiem un veciem veikalniekiem (1921)
* Ceļš uz turību: praktiski aizrādījumi no amerikāņu praktikas, kā tikt pie turības (1921)
* Vadoņa spējas: kā viņas iegūt, kā vadīt uzņēmumus un ļaudis: praktisks kurss vadoņiem un ikkatram, kurš vēlētos par vadoni kļūt (1925)
* Sekmes (Dzīves māksla), (1929)
* Latviskā Indijas Rigveda (1938)
* Latviešu dievi Āzijā (1939)
* Kungs, govs un arājs (1939)
* Gaišmati vai tumšmati? (Starpība raksturos), (1939)

## Atsauces
Romans Horāks

**Romans Horāks** (, dzimis ) ir čehu hokejists, spēlē uzbrucēja pozīcijā. Kopš 2020. gada Horāks pārstāv Čehijas Ekstralīgas vienību Prāgas "Sparta".

## Karjera
2009. gada NHL draftā Horāku 5.kārtā izvēlējās Ņujorkas "Rangers". 2011. gadā Horāks tika aizmainīts uz Kalgari "Flames".  debitēja NHL spēle pret Pitsburgas "Penguins". 2014. gada Horāks pievienojās KHL komandai Podoļskas "Vitjaz", kur pavadīja četras sezonas. No 2018. līdz 2002. gadam spēlēja Zviedrijas hokeja līgas komandā Vekšes "Lakers".

Čehijas hokeja izlases sastāvā spēlējis 2017. gada un 2018. gada Pasaules čempionātā, un 2018. gada ziemas olimpiskās spēlēs.

## Ārējās saites
Harri Seteri

**Harri Seteri** (, dzimis ) ir Somijas hokejists, spēlē vārtsarga pozīcijā. Pašlaik (2024) Seteri spēlē Šveices hokeja līgas kluba EHC Biel-Bienne" sastāvā.

## Spēlētāja kajrera
2017.—18. gada sezonā Seteri aizvadīja septiņas spēles NHL kluba Floridas "Panthers" rindās.

## Ārējās saites
Kasperi Kapanens

**Kasperi Kapanens** (, dzimis ) ir somu hokejists, spēle uzbrucēja pozīcijā. Pašlaik (2024) Kapanens pārstāv NHL klubu Sentluisas "Blues".

## Spēlētāja karjera
Uzaudzis SM līgas kluba Kuopio "KalPa" sistēmā, laika posmā no 2012. līdz 2015. gadam Kapanens Somijas vadošajā līgā aizvadīja 101 spēli. Pēc 2014.—15. gada sezonas noslēguma pārcēlās uz Ziemeļameriku, kur pievienojās NHL kluba Pitsburgas "Penguins" fārmklubam Skrentonas "Penguins". 2015. gada vasarā hokejists tika aizmainīts uz Toronto "Maple Leafs", nākamajā sezonā tās sastāvā debitējot NHL. "Maple Leafs" pamatsastāvā hokejists nostiprinājās 2018.—19. gada sezonā, 78 spēlēs atzīmējoties ar 44 rezultativitātes punktiem. 2020. gada augusta nogalē "Maple Leafs" aizmainīja Kapanenu atpakaļ uz Pitsburgas "Penguins".

Somijas hokeja izlases sastāvā spēlējis 2018. gada Pasaules čempionātā un 2023. gada Pasaules čempionātā.

## Ārējās saites
Dilans Larkins

**Dilans Larkins (**, dzimis ) ir ASV hokejists, spēle uzbrucēja pozīcijā. Pašlaik (2026) Larkins pārstāv NHL klubu Detroitas "Red Wings", kur pilda arī komandas kapteiņa funkcijas.

2021. gada 13. janvārī "Red Wings" komanda iecēla Larkinu  komandas kapteiņa amatā.

ASV hokeja izlases sastāvā piedalījies četros Pasaules čempionātos.
## Atsauces

## Ārējās saites
Koltons Pareiko

**Koltons Pareiko** (; dzimis ) ir Kanādas hokejists, spēlē aizsarga pozīcijā. Pašlaik (2026) Pareiko pārstāv NHL komandu Sentluisas "Blues".

## Spēlētāja karjera
2019. gadā kopā ar Sentluisas "Blues" izcīnīja Stenlija kausu.

Kanādas hokeja izlases sastāvā spēlējis 2017. gada un 2018. gada Pasaules čempionātā arī 2024. gada Pasaules čempionātā.
## Atsauces

## Ārējās saites